《次韵镜上人三首 其一》
宋代·饶节

妙处从来自不传，少时喜乐似初禅。为山何止不成篑，掘井于今未及泉。

自了一生同作梦，频麾万事付苍烟。因师聊作逢场戏，老马为驹不受鞭。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。